**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Στη σύνοδο της Ιέρειας (754) αποφασίστηκε η αποκατάσταση των εικόνων.

2. Από τις σκλαβηνίες που βρίσκονταν στα βορειοδυτικά της χερσονήσου του Αίμου προήλθαν τα πρώτα κρατίδια των Σέρβων και των Κροατών.

3. Ο Κάρολος Μαρτέλος στέφθηκε αυτοκράτορας τα Χριστούγεννα του έτους 800.

4. Ο Πρόχειρος Νόμος ήταν μια συλλογή νομοθετημάτων που καθόριζε τις αρμοδιότητες του αυτοκράτορα και του πατριάρχη.

5. Ο Βασίλειος Β΄ συνήψε εμπορική συμφωνία με τους Βενετούς, εγκαινιάζοντας μια πολιτική προνομίων στο βενετικό εμπορικό κεφάλαιο.

(μονάδες 5)

**(II)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας το αρχαιότερο και καταλήγοντας στο πιο πρόσφατο:

α. εκχριστιανισμός των Βουλγάρων

β. ίδρυση της αυτοκρατορίας της Τραπεζούντας

γ. Πρώτο Σχίσμα

δ. έναρξη της εικονομαχίας

ε. Τέταρτη Σταυροφορία

(μονάδες 5)

**Μονάδες 10**

**1.β.** Να προσδιορίσετε το περιεχόμενο των ακόλουθων ιστορικών όρων: *Εγίρα*, *βασιλικοί.*

**Μονάδες 7+8=15**